Държавен вестник, бр. 74, 2020 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  74
жителен финансов одит на тези предприятия, 
както и оценка на резултатите от работата на 
одитните им комитети.
Вписване на одитни комитети в регистъра
Чл. 3. На вписване в регистъра подлежат 
само одитни комитети на предприятия, които 
отговарят на изискванията за предприятие 
от обществен интерес съгласно § 1, т. 22 от 
допълнителните разпоредби на Закона за 
счетоводството.
Съставяне и поддържане на регистъра
Чл. 4. (1) Регистърът се съставя и под­
държа от Комисията за публичен надзор над 
регистрираните одитори.
(2) Информацията в регистъра се админи­
стрира от определени със заповед на предсе­
дателя длъжностни лица от администрацията 
на Комисията за публичен надзор над реги­
стрираните одитори.
Съдържание на регистъра
Чл. 5. Регистърът съдържа следната ин­
формация: 
1. наименование на предприятието; 
2. единен идентификационен код на пред­
приятието; 
3. имената на председателя и на членовете 
на одитния комитет; 
4. телефон и електронна поща за контакт 
с одитния комитет.
Форма на регистъра
Чл. 6. Регистърът се поддържа на български 
език в електронен формат. 
Подаване на информация за вписване в 
регистъра
Чл. 7. Информацията, подлежаща на впис­
ване в регистъра, се подава от председателя 
на одитния комитет или от упълномощено 
от него лице.
Достъп до регистъра
Чл. 8. (1) Достъпът до регистъра се осъщест­
вява чрез електронна платформа, публикува­
на на интернет страницата на Комисията за 
публичен надзор над регистрираните одитори 
https://www.e-cposa.bg/.
(2) Достъпът се осигурява чрез предос­
тавянето на линк за първоначален достъп, 
след което председателят на одитния комитет 
регистрира свой профил с потребителско име 
и парола за достъп.
Първоначална регистрация на одитен 
комитет
Чл. 9. (1) За първоначална регистрация на 
одитен комитет председателят му уведомява 
писмено Комисията за публичен надзор над 
регистрираните одитори в едномесечен срок 
от датата на избора на членовете на комите­
та от общото събрание на акционерите или 
съдружниците.
(2) Уведомяването се извършва чрез попъл­
ване на заявление съгласно приложение № 1, 
което се подава лично, по пощата с обратна 
разписка или по електронен път, подписано с 
електронен подпис съгласно Закона за елек­
тронния документ и електронните удостове­
рителни услуги.
(3) В 14-дневен срок от постъпване на 
заявлението по ал. 2 Комисията за публичен 
надзор над регистрираните одитори предоставя 
достъп на председателя на одитния комитет 
до електронната платформа по чл. 8. 
Информация за промяна 
Чл. 10. (1) Председателят на одитния ко­
митет уведомява писмено Комисията за пуб­
личен надзор над регистрираните одитори в 
14-дневен срок от настъпването или промяната 
в обстоятелство, подлежащо на вписване в 
регистъра, съгласно приложение № 2.
(2) Вписването на промяна в обстоятел­
ствата по ал. 1 може да се осъществи и по 
електронен път чрез попълване на съответната 
информация в електронната платформа по 
чл. 8 и прилагането на документи, подписа­
ни с електронен подпис съгласно Закона за 
електронния документ и електронните удос­
товерителни услуги.
(3) Всяко подадено по реда на ал. 1 уве­
домление получава уникален регистрационен 
номер, който се визуализира в съответния 
потребителски профил на електронната плат­
форма в списъка с подадени документи от 
одитния комитет.
(4) Уникалният регистрационен номер съ­
държа индекс, информация за пореден номер 
в регистъра и дата на подаване на документа.
Отписване от регистъра 
Чл. 11. (1) Председателят на одитния 
комитет уведомява писмено Комисията за 
публичен надзор над регистрираните одито­
ри в едномесечен срок от настъпването на 
обстоятелство, обосноваващо отписването от 
регистъра съгласно приложение № 3.
(2) В 14-дневен срок от постъпване на уве­
домлението Комисията за публичен надзор 
над регистрираните одитори отписва одитния 
комитет от регистъра.
Упълномощаване на друго лице за подаване 
на информация
Чл. 12. (1) Председателят на одитния ко­
митет може да упълномощи писмено друго 
лице, което да подава информация, подлежаща 
на вписване в регистъра.
(2) За упълномощаването председателят 
на одитния комитет е длъжен да уведоми 
писмено Комисията за публичен надзор над 
регистрираните одитори, като приложи пис­
мено пълномощно. 
(3) Уведомяването по ал. 2 се извършва 
лично, по пощата с обратна разписка или